Publication: Magyar Közlöny
Issue: MK-2000-50 (Year: 2000, Number: 50)
Era: 1990-2004
Section: 52. § (1) Az Országos Képzési Jegyzékről szóló — többször módosított — 7/1993. (XII. 30.) MüM rendeletben
Paragraph Index: 358

8. Annak részletes kidolgozását, hogy a nevelési-oktatási intézmény milyen forrásokból finanszírozza tevékenységét, továbbá egy évre szóló költségvetést (amely tartalmazza a működéshez szükséges álló- és fogyóeszközök beszerzési értékét, feltüntetve a dologi és személyi kiadások összegét, utóbbiba beleértve az alkalmazottak bérét, annak közterheit és a tanulói juttatások költségeit). A források között kell feltüntetni a rendelkezésre álló készpénzt, a meglévő álló- és fogyóeszközök értékét, továbbá a bankhitelt, a betervezett bevételt és bármilyen, a működéshez felhasználható tárgyi vagy pénzbeli juttatást, a tevékenységben való ingyenes közreműködést, ha a nevelésioktatási intézmény közoktatási megállapodást kötött, a megállapodás alapján járó összeget, egyházi jogi személy esetén a közoktatásról szóló törvény alapján tett egyoldalú nyilatkozatot. Központi költségvetési szerv által fenntartott nevelési-oktatási intézmény esetén elégséges a fenntartó nyilatkozatát csatolni arról, hogy a működéshez szükséges fedezetet biztosítja.”

Source: https://magyarkozlony.hu/hivatalos-lapok/4af589b22c4ed07f51c1c6ac9dd835ba5ec40efe/dokumentumok/8794d4a573d290d805b1125a2746b764d14295f9/letoltes